אורי כהן-מינץ

אוּרי יוסף כהן-מינץ (נולד ב-1 באוגוסט 1973) הוא כדורסלן עבר ישראלי, ששיחק בעמדת הפאוור פורוורד. בנו של הכדורסלן תנחום כהן-מינץ.

קריירה
כהן-מינץ גדל בקבוצת הנוער של מכבי תל אביב. הוא שיחק עונה אחת בקבוצה הבוגרת, בעונת , העונה בה הפסידה את אליפות המדינה, ועזב בסיום העונה.

אחרי עונה אחת בהפועל גבת, עבר לליגת המכללות האמריקאית ושיחק עונה אחת (1995) במדי נבחרת הכדורסל של אוניברסיטת קונטיקט, לצדם של דורון שפר וריי אלן. הקבוצה זכתה באותה עונה באליפות ליגת הביג איסט. לאחר מכן חזר לישראל, והחליף קבוצה מדי עונה. בין השנים 2003–1996 שיחק במכבי ירושלים, בעירוני רמת גן, בבני הרצליה, שוב בעירוני רמת גן, בהפועל ירושלים, ובאליצור אשקלון. בעונת  הגיע להפועל תל אביב, ששיחקה בליגה הלאומית. כהן-מינץ מונה לקפטן הקבוצה, שעלתה לליגת העל בסיום העונה. בשנת 2003 עבר לצרפת, בה שיחק בקבוצת אלאן שאלון במשך שלוש עונות. ב-2006 חזר לישראל והצטרף לקבוצת הפועל עפולה, ובעונת  שיחק בשורותיה של עירוני קריית אתא מהליגה הלאומית איתה העפיל לליגת העל. 

בעונת  החל לשחק בקבוצת הפועל עפולה מהליגה הלאומית, עימה העפיל לליגת העל והמשיך עונה נוספת.

כהן-מינץ שיחק בנבחרות הנוער והעתודה של ישראל. הוא גם שותף ב-67 משחקים של הנבחרת הבוגרת בין השנים 1997–2005, וקלע במדיה 192 נקודות.

במקביל להיותו שחקן כדורסל, סיים בשנת 2000 לימודי צילום בקמרה אובסקורה ואף זכה בפרס ע"ש שרת מטעם קרן התרבות אמריקה-ישראל.

קישורים חיצוניים
 
 פרופיל שחקן, אתר המנהלת

כדורסלני נבחרת ישראל
כדורסלני אוניברסיטת קונטיקט
כדורסלני עירוני קריית אתא
כדורסלני מכבי תל אביב
כדורסלני הפועל גבת
כדורסלני הפועל תל אביב
כדורסלני הפועל ירושלים
כדורסלני מכבי עירוני רמת גן
כדורסלני בני השרון
כדורסלני הפועל עפולה
כדורסלני אליצור יבנה
כדורסלני אלאן שאלון
כדורסלני מכבי ירושלים
כדורסלנים ישראלים בליגת המכללות בארצות הברית
כדורסלנים ישראלים בצרפת
בוגרי תיכון ליידי דייוויס (תל אביב)
בוגרי קמרה אובסקורה - בית הספר לאמנות
ישראלים שנולדו ב-1973